stanford-oval/wikipedia huggingface dataset:
טארו צרפתי
מהלך המשחק לארבעה משתתפים > מהלך המשחק

המכריז של החוזה ישחק נגד שלושה יריבים שנקראים ההגנה.
הקלף הראשון משוחק על ידי השחקן שנמצא מימין למחלק. כל אחד בתורו שם קלף כאשר הסדר הוא נגד כיוון השעון. השחקן שזכה בסיבוב הראשון מתחיל את הסיבוב השני, הזוכה בסיבוב השני מתחיל את הסיבוב השלישי וכן הלאה.
המשחק מתנהל לפי הכללים הבאים:
הקלף הראשון ששמים בכל סיבוב קובע מהי הצורה שהשחקנים האחרים מחויבים לשים. אם הקלף הראשון הוא "אטו", כל השחקנים מחויבים לשים "אטו". אם הקלף הראשון הוא קלף ה"סליחה" אז הקלף השני מגדיר את הצורה.
אם משחקים על צבע, השחקנים חייבים לשים קלף מאותה הצורה אולם לא מחויבים לעלות על הערך הגבוה ביותר שכבר שמו. אם אין לשחקן את הצבע המבוקש הוא מחויב לשחק "אטו" (נקרא גם "לחתוך"). אם שחקן אחר כבר שיחק אטו, מחויבים לשחק אטו גבוה יותר.
אם משחקים אטו, השחקנים מחויבים לשחק אטו גבוה יותר ממה שכבר הונח. אם לשחקן איו אטו גבוה יותר, הוא מחויב לשחק באטו נמוך יותר.
ניתן לשחק בקלף לפי בחירה רק אם אין את הצורה הנדרשת ושום אטו.
את קלף ה"סליחה" ניתן לשחק מתי שרוצים, בלי קשר לחוקים שהוצגו לעיל, חוץ מבסיבוב האחרון. הקלף אינו מאפשר זכייה בסיבוב (מלבד בהכרזה על סלאם שבו הוא מונח בסיבוב האחרון ולוקח את הסיבוב) אבל הקלף נשאר אצל המניח. המניח נותן קלף רגיל חליפי לזוכה בסיבוב. אם ה"סליחה" מונח בסיבוב האחרון הוא עובר לזוכה בסיבוב.
במקרה של סלאם שבו קלף ה"סליחה" נמצא בצד של ההגנה, הקלף נשאר אצל ההגנה שמקבלים עליו 4 נקודות.
במקרה של סלאם שבו קלף ה"סליחה" נמצא בידי המכריז, הקלף צריך להיות מונח בסיבוב האחרון, והוא זוכה בסיבוב האחרון.
מהלך המשחק לארבעה משתתפים > חישוב התוצאה

בסוף המשחק, סופרים את הנקודות הכלולות בקופות של המכריז מצד אחד ושל ההגנה מצד שני (סה"כ 91 נקודות). כדי לזכות, המכריז צריך לקבל לפחות את הנקודות הנדרשות בהתאם למספר הקצוות שהוא זכה בהם (מפורט בפסקת החוזים). מספר הנקודות בו הוא זכה הוא מספר הנקודות מעל למינימום הנדרש (למשל אם הוא זכה בקצה אחד והוא זכה ב־55 נקודות התוצאה תהיה 4 נקודות מפני שהמינימום הנדרש הוא 51 נקודות). אם מספר הנקודות נמוך יותר, החוזה נפל והנקודות מחושבות לפי ההפרש לכמות המינימלית הנדרשת.
כל חוזה שווה 25 נקודות. אם המכריז הצליח מתווספים 25 נקודות לנקודות שחושבו לעיל (בדוגמה למעלה 25+4=29 נקודות). אם המכריז נכשל בביצוע החוזה יתווספו 25 נקודות להפרש מהחוזה. את התוצאה הזו מכפילים לפי ההכרזה של החוזה (מופיע להלן בסעיף המכירה הפומבית). לתוצאה הזו מוסיפים את הבונוסים על "יד", קטן בקצה וסלאם.
כל מגן יקבל את הנקודות שחושבו בסימן שלילי אם המכריז ביצע את החוזה ובסימן חיובי אם המכריז נכשל בחוזה. המכריז יקבל את סכום הנקודות של ההגנה בסימן הופכי כך שסך הנקודות יהיה 0.
גרסה לשלושה שחקנים

החוקים זהים למשחק לארבעה שחקנים. ההכרזות זהות. ההבדלים הם שהקלפים מחולקים 4 לכל אחד (ולא שלוש) וכל שחקן מקבל 24 קלפים בסך הכל. הכרזת La poignée זהה אך יד פשוטה מורכבת מ־13 אטו; כפולה מ־15 אטו ומשולשת מ־18 אטו.
גרסה לחמישה שחקנים

החוק השונה העיקרי נקרא "קריאה למלך". המשחק יותר מסובך, אבל קל יותר לזכות בחוזה.
הקופה מורכבת משלושה קלפים, כל שחקן מקבל 15 קלפים. ההכרזות זהות. הכרזת La poignée זהה אך יד פשוטה מורכבת מ־8 אטו; כפולה מ־10 אטו ומשולשת מ־13 אטו.
בתום שלב ההכרזות הפומביות, לפני פתיחת הקופה, השחקן שזכה בהכרזה צריך לקורא למלך. מי שבבעלותו המלך שהוכרז הופך לשותף שלו למשחק. החשיפה מתבצעת רק במהלך המשחק כאשר משוחק המלך שהוכרז. כאשר המכריז קורא למלך שיש ברשותו או שנמצא בקופה, הוא משחק לבד נגד ארבעת האחרים.
אם למכריז יש ארבעה מלכים הוא יכול לקרוא למלכה ואם יש לו ארבעה מלכים וארבע מלכות הוא יכול לקרוא לפרש. המכריז רשאי לקורא לעצמו בכך שהוא קורא למלך שנמצא ברשותו. אם המלך שנקרא נמצא בקופה, הוא ישחק לבד נגד ארבעת האחרים. אם לא, הוא ומי שהמלך שנקרא ברשותו ישחקו נגד שלושת האחרים.
הסיבוב הראשון לא יכול להיות בצבע של המלך שהוכרז אלא אם מונח המלך בעצמו. אסור לשותף של המכריז לציין שהוא משחק עם התוקף, גם אם אופן המשחק שלו לא משאיר מקום לספק בנוגע לצד שהוא משחק בו.
חלוקת הנקודות בין המכריז למסייע היא ש־2/3 מהנקודות הולכות למכריז ו־1/3 מהנקודות למסייע. אם המכריז שיחק לבד מול ארבעה, מספר הנקודות של כל מגן מוכפל בארבע. בסופו של דבר, לא משנה שיטת המשחק סך כל הנקודות שמחולקות יהיה 0.
הערות שוליים

↑  Thierry Depaulis, Brève histoire des cartes à jouer, dans Cartes à jouer et Tarots de Marseille, éditions Alors Hors du Temps, 2004, (ISBN 2-9517932-7-8), עמוד 33
↑  Thierry Depaulis, Le Tarot de Paris, עמוד 10.
↑  Daniel Daynes, Le Tarot, ses règles et toutes ses variantes, Bornemann, אפריל 2000, עמוד 64, (ISBN 9782851826220)
שלושת הקצוות
העמותה הישראלית לסרטן ריאה

| --- | --- |
 תחום:  תעשיית הבריאות 
 מדינה:  ישראל 
 מטה הארגון:  רחובות 
 עובדים:  1 
 תקופת הפעילות:  2014–הווה (כ־11 שנים) 
 www.ilcf.org.il
 
העמותה הישראלית לסרטן ריאה היא עמותה ישראלית הפועלת לקידום המודעות לסרטן ריאה ותמיכה בחולים ובני משפחותיהם.
העמותה עוסקת בסוגיות הקשורות בחולי סרטן ריאה ובני משפחותיהם. בראש מטרות העמותה, תמיכה בחולה האונקולוגי וקרוביו, כולל עזרה בהנגשת מידע רפואי, הנגשת טיפולים מתקדמים, סיוע במיצוי זכויות, פעילויות להעלאת המודעות למחלה, מניעתה, גילוי מוקדם ועוד, שלא למטרת רווח. העמותה מחויבת לקוד אתי. העמותה מקדמת משנת 2016 את הכללת תוכנית הסקר לאבחון מוקדם של סרטן ריאה בישראל והגישה את הטכנולוגיה להכללה בסל הבריאות לשנת 2019 בפעם השלישית. התוכנית כוללת סיטי נמוך עצמה לקבוצת סיכון, מעשנים עם רקע של 30 שנות חפיסה ומעל לגיל 55. הוכח מדעית כי סקר כזה יכול להוריד תמותה בין 26%-40% תלוי במין הנבדק ועיקר גדולתו בגילוי סרטן ריאה בשלב 1 ולא בשלב מתקדם גרורתי.
רקע להקמת העמותה

העמותה היא עמותת החולים הראשונה בישראל המיועדת לחולי סרטן ריאה. היא הוקמה בשנת 2014 על ידי ד"ר שני שילה, רופאת שיניים וחוקרת בתחום הביוטק, המשמשת כמנכ"לית העמותה, בעקבות ההתמודדות האישית והליווי של בעלה שחלה ב-2011 בסרטן ריאה. בעקבות החוויה האישית, ולצד ההתוודעות לחסכים בתחומים שונים הנוגעים גם לחולה וגם למי שמלווה אותו, הוגדרו מטרות העמותה.
יו"ר והמייסד השותף של העמותה הוא הפרופ' ניר פלד, מומחה ברפואה פנימית, ריאות ואונקולוגיה, מנהל המכון האונקולוגי בסורוקה, המרכז הרפואי סורוקה. פרופ' פלד מכהן כיו"ר הוועדה והבינלאומית למניעה ואבחון מוקדם של סרטן הריאה וכפרופסור חבר בפקולטה לרפואה ע"ש סאקלר, באוניברסיטת תל אביב.
מטרות העמותה

הפצת מידע רפואי עדכני וחדשני בתחום סרטן הריאה
תמיכה והדרכה לחולים ולמשפחות המתמודדים עם סרטן הריאה
עזרה במיצוי זכויות לחולי סרטן הריאה ובני משפחותיהם
תמיכה במימון וקידום חקר סרטן הריאה
עידוד תוכניות לאבחון מוקדם של סרטן הריאה
פעילות להכללת טיפולים חדשים בסל התרופות לקבוצות החולים השונות של המחלה.
קידום הפעילות הציבורית כנגד קונצרן הטבק להגבלת העישון ולהורדת מספר המעשנים בישראל
הערות שוליים

↑  עדנה אברמסון, אלעד מעולם לא עישן - וחלה בסרטן ריאות בגיל 43, באתר ynet, 20 בנובמבר 2014
הרוח במעטפת: התעלות

| --- | --- |
 
 סוגה:  סייברפאנק

 מאנגה: Ghost in the Shell: Arise ~Sleepless Eye~
 יוצר:  ג'וניצ'י פוג'יסקו
 מאייר:  טאקומי אויאמה
 הוצאה:  קודנשה (אנ')
 התפרסם לראשונה במגזין:  Monthly Young Magazine
 קהל יעד:  סיינן
 תקופת הפרסום המקורית:  13 במרץ 2013 – 20 ביוני 2016
 מספר הכרכים שהתפרסמו:  7

 אנימה: Ghost in the Shell: Arise – Alternative Architecture
 במאי:  קזוצ'יקה קיסה
 תסריטאי:  טו אובוקטה. ג'וניצ'י פוג'יסקו
 אולפני אנימציה:  Production I.G
 תקופת שידור מקורית:  5 באפריל 2015 – 14 ביוני 2015
 מספר העונות:  1
 מספר הפרקים:  10
הרוח במעטפת: התעלות (ביפנית: 攻殻機動隊) היא סדרת אנימה יפנית בזיכיון הרוח במעטפת אשר שיצאה במקור לשווקים בין השנים 2013 עד 2014 כסט של חמש סרטי OVA ובהמשך כסדרת אנימה שיצאה לשווקים בשנת 2015. הסדרה מהווה פריקוול לסרט "הרוח במעטפת" ומכילה עיצובים חדשים לדמויות. הסדרה הופקה על ידי חברת Productions I.G ובוימה על ידי קזוצ'יקה קיסה על בסיס תסריט מאת טאו אובוקטה.
תקציר העלילה

עלילת הסרט מתרחשת בעיר יפנית בדיונית בעתיד הרחוק של שנת 2027. הטכנולוגיה התקדמה באופן כה ניכר שסייבורגים קיימים ונפוצים. העלילה מתמקדת בתקופה בה הסייבורגית מוטוקו קוסנאגי, המכונה "מייג'ור", אשר גויסה במקור ליחידת העלית המובחרת שעוסקת בפעילויות מיוחדות, כולל לחימה בטרור ופשעי סייבר.
הפקה

את הסדרה ביים האנימטור היפני קזוצ'יקה קיסה אשר היה מעורב גם בפיתוח "הרוח במעטפת 2: תמימות". התסריט נכתב על ידי טאו אובוקטה.
הערות שוליים

↑  Osmond, Andrew (23 בנובמבר 2014). "Ghost in the Shell Arise and Blu-ray Kill la Kill Released Monday". Anime News Network. נבדק ב-18 בדצמבר 2018. {{cite web}}:  (עזרה)
↑  "Funimation Licenses Ghost in the Shell Arise: Alternative Architecture". Anime News Network. נבדק ב-14 במאי 2015. {{cite web}}:  (עזרה)
↑  Michelle (8 באפריל 2015). "FUNimation acquires the rights for Ghost in the Shell: Arise – Alternative Architecture". Funimation. נבדק ב-14 במאי 2015. {{cite web}}:  (עזרה)
הרשות לאיכות הסביבה (הרשות הפלסטינית)

|  מידע כללי |
| --- | --- |
 מדינה:  הרשות הפלסטינית
 תחום שיפוט:  הרשות הפלסטינית
 תאריך הקמה:  1996
 מטה מרכזי:  אל-בירה 
 environment.ps
 
הרשות לאיכות הסביבה (בערבית: سلطة جودة البيئة) היא הגוף המוסמך המרכזי לכל נושאי הסביבה בשטחים הפלסטיניים. זהו הגוף שבמסגרתו נוצרות ומיושמות כל התקנות הסביבתיות, הפרויקטים והאסטרטגיות. המטרה העיקרית של הרשות היא שימור ושימוש בר-קיימא של הסביבה הטבעית.
הרשות שואפת לשמור ולהגן על הסביבה באמצעות תוכניות להגנה על בריאות האדם, לרסן ולהפחית את דלדול משאבי הטבע, להילחם במדבור, למנוע החמרה של זיהום אוויר ומים, לקדם מודעות סביבתית ולהבטיח השגת פיתוח עירוני בר קיימא.
היסטוריה

ב-10 בדצמבר 1996 הקים נשיא הרשות הפלסטינית, יאסר ערפאת, את הרשות שהייתה הארגון הראשון במדינה האחראי על הגנת הסביבה הטבעית והפחתת ההשפעות על בריאות האדם. הרשות נוצרה במקביל להסכמי אוסלו ב', שבמסגרתם הוסכם על הקמת מספר משרדים ורשויות שמטרתן תכנון, ניהול ויישום של משימות מועילות לסביבה בתוך הרשות הפלסטינית. עד סוף 1997, מוזגו לרשות גם אגף התכנון הסביבתי וחלק ממשרד התכנון. באוגוסט 1998 מינה הנשיא ערפאת שר לאיכות הסביבה.
ראו גם

אגודת חיות הבר של פלסטין
המשרד להגנת הסביבה
הערות שוליים

↑  lacs.ps, www.lacs.ps
↑  Wayback Machine, web.archive.org, ‏2016-03-04
הכנסייה הבפטיסטית בעזה

| --- | --- |

הכניסה לכנסייה הבפטיסטית בעזה
 מידע כללי
 סוג:  כנסייה
 שימוש:  תפילה, קהילה, חינוך
 כתובת:  עזה, רצועת עזה
 מיקום:  עזה 
 מדינה:  רצועת עזה
 זרם:  בפטיזם, אוונגליזם
 הקמה ובנייה
 תאריך פתיחה רשמי:  1954
 
הכנסייה הבפטיסטית בעזה היא כנסייה בפטיסטית אוונגליסטית הממוקמת בעיר עזה, רצועת עזה. היא אחת משלוש הכנסיות הנוצריות ברצועה, והיחידה שהיא פרוטסטנטית ואוונגליסטית.
היסטוריה

הכנסייה נוסדה בשנת 1954 על ידי הכומר חנה מסעד. הכנסייה סבלה מפגיעות קשות במהלך השנים, כולל תקיפות על הספרייה הציבורית שלה ב-2007 והפצצה ישראלית ב-2008 שהובילה לנזק בבניין. בעקבות הפגיעות, עזבו שבעה ממנהיגי הכנסייה את עזה, כולל הכומר מסעד שעבר לירדן.
רצח רמי עיאד

ב-6 באוקטובר 2007 נחטף רמי עיאד, מנהיג בכנסייה ומנהל חנות הספרים הנוצרית היחידה בעזה, הוכה ונרצח על ידי חמושים. עיאד קיבל איומים על חייו לפני הרצח, שבוצע על רקע האשמות על הפצת הנצרות.
עימות חמאס–פת"ח

במהלך עימות חמאס–פת"ח, בניין הכנסייה שימש כנקודת תצפית ונכבש על ידי כוחות משני הצדדים, דבר שהוביל לסכנת חיים לאנשי הכנסייה ולנזק משמעותי למבנה.
מציאות נוכחית

הכנסייה ממשיכה לפעול, כולל מפגשים מקוונים בעת הצורך. היא מתמודדת עם קשיים כלכליים ואיומי ביטחון, ומהווה חלק קטן מקהילת הנוצרים בעזה.
במהלך מלחמת חרבות ברזל, בנובמבר 2023, שהו כ-70 מחברי הקהילה הנוצרית בכנסייה ומצאו בה מקלט, אך יצאו ממנה לאחר מכן. הכנסייה ניזוקה קשות בהפצצות חיל האוויר בדצמבר 2023.
הערות שוליים

↑  Lone Baptist church in Gaza hard hit in war, future uncertain, Baptist Press, ‏29 בינואר 2024 (באנגלית)
האונסלו (רובע)

רובע הַאוּנְסְלוֹ של העיר לונדון (באנגלית: The London Borough of Hounslow, ‏האזנהקובץ:En-uk-LBHounslow.ogg‏Ⓘ‏) הוא אחד מרובעי לונדון החיצונית, במערב העיר לונדון, על גדת נהר התמזה.
מקור השם

הרובע קרוי על שם העיירה האונסלו, שנוסדה במאה ה-13. מקורו של השם "האונסלו" באנגלית עתיקה "האנד האלאו" ומשמעותו "גבעת העפר של האנד", וייתכן שמדובר בקבר של אותו אדם. בספר יום הדין קרויה העיירה: Honeslaw.
היסטוריה

רובע האונסלו הוקם בשנת 1965 מכוח חוק השלטון בלונדון 1963 על ידי איחוד הרובע העירוני ברנטפורד וצ'יזוויק, הרובע העירוני פלטהאם והרובע העירוני הסטן ואיזלוורת' שהיה שייך למחוז מידלסקס.
רובע האונסלו נמצא לגדת נהר התמזה, על הדרך המובילה לסאות'האמפטון, באת', בריסטול ואקסטר, וכן על הדרך המובילה לפנזנס שבקורנוול. יישובי הרובע התפתחו לאורך דרכים אלה ובמקור החלו כאכסניות לעוברי הדרכים.
הרובע התפתח במחצית השנייה של המאה ה-20 בשל התפתחות נמל התעופה הית'רו השוכן בסמוך לרובע, ממערב לו. בתקופה זו נבנו ברבע לאורך דרך M4 מספר רב של מפעלים (ובהם המפעלים של חברת הצמיגים והגומי פיירסטון וחברת ג'ילט). מרבית המפעלים הגדולים עזבו את הרובע בשנות ה-80.
שכונות הרובע

שכונות הרובע העיקריות הן:
אוסטרלי (Osterley)
איזלוורת' (Isleworth)
ברנטפורד (Brentford)
גאנרסבורי (Gunnersbury)
גרוב פארק (Grove Park)
האטון (Hatton)
האנוורת' (Hanworth)
האונסלו (Hounslow)
הסטון (Heston)
למפטון (Lampton)
מזרח בדפוטנט (East Bedfont)
פלטהאם (Feltham)
צ'יזיק (Chiswick)
קראנפורד (Cranford)
שלטון מקומי

בראשות הרובע עומדת מועצת הרובע ובה 60 חברי מועצה. בין השנים 1971–2006 שלטה במועצת הרובע מפלגת הלייבור. כיום, למפלגת הלייבור 24 מקומות במועצה, למפלגה השמרנית 23 מקומות ולמפלגה הליברלית הדמוקרטית 5 מקומות במועצה. לקבוצות מקומיות עצמאיות 8 מקומות במועצה.
תחבורה

דרך הרובע עוברים שני קווים של הרכבת התחתית של לונדון: קו דיסטריקט – לו שלוש תחנות ברובע וקו פיקדלי – לו חמש תחנות ברובע.
כמו כן שלושה קווים מרשת הרכבת הלאומית הבריטית עוברים דרך הרובע – קו צפון לונדון המופעל על ידי חברת סילברלינק, הקו המעגלי האונסלו וכן קו רכבת מווינדזור לתחנת ווטרלו – שני האחרונים מופעלים על ידי חברת רכבות סאות' ווסט.
טריידינג ויו

| --- | --- |

 נתונים כלליים
 תקופת הפעילות:  2012–הווה (כ־13 שנים) 
 מיקום המטה:  ניו יורק, ארצות הברית
 מוצרים עיקריים:  פלטפורמת ניתוח ורשת חברתית לסוחרים ומשקיעים בשוק ההון
  
 www.tradingview.com
 
טריידינג ויו (באנגלית TradingView) היא רשת מדיה חברתית, פלטפורמת ניתוח לשוק ההון ואפליקציית מסחר לנייד עבור סוחרים ומשקיעים. החברה נוסדה בשנת 2011 ויש לה משרדים בניו יורק ובלונדון. נכון לשנת 2020, החברה מדורגת בין 130 האתרים המובילים בעולם על פי אלכסה.
היסטוריה

טריידינג ויו נוסדה ב-2011 על ידי קונסטנטין איבנוב (מנהל טכנולוגיות ראשי), דניס גלובה (מנכ"ל) וסטן בוקוב (מנהל תפעול ראשי). המטה של טריידינג ויו נמצא בניו יורק והמשרדים הראשיים לשוק האירופאי נמצאים בלונדון. הפלטפורמה עוזרת למשתמשים ברחבי העולם להבין טוב יותר את השווקים הפיננסיים על ידי דיון ברעיונות השקעה בפורום. בקיץ 2013, הפרויקט נבחר לאקסלרטור בחברת Techstars (אנ'), שם חתם על חוזים עם מיקרוסופט ו-CME (אנ'). בהמשך קיבלה החברה מימון של 3.6 מיליון דולר מ-iTech Capital ומשקיעים אחרים.
במאי 2018, החברה סגרה סבב נוסף של גיוס השקעות של 37 מיליון דולר בהובלת Insight Venture Partners, DRW Venture Capital (אנ') ו-Jump Capital, תוך רכישת TradeIT. באוקטובר 2021, כחלק מסבב הגיוס הבא, הוערך השווי של TradingView ב-3 מיליארד דולר וגויסו 298 מיליון דולר נוספים ממשקיעים, כולל Tiger Global Management (אנ').
הפלטפורמה

הפלטפורמה כוללת כלים לניתוח טכני, ולמעקב אחר מניות, מטבעות קריפטוגרפיים, מט"ח, סחורות ושווקים נוספים. היא מיועדת לסוחרים, משקיעים וחובבי שוקי ההון, ומציעה גרפים מתקדמים, כלי ניתוח ותצוגות נתונים. לאתר גם פורום שבו משקיעים מנתחים ומציגים את האסטרטגיות שלהם בשוק ההון.
לפלטפורמה גם גרסאות בתשלום, בהם יש נתוני שוק בזמן אמת (בגרסה החינמית ישנה השעיה של 15 דקות) ומתאפשר למשתמשים לפתח כלי אוטומציה וסקריפטים מותאמים אישית.
ברוקרים רבים מאפשרים ללקוחותיהם לסחור דרך הפלטפורמה של טריידינג ויו, כולל אינטראקטיב ברוקרס.
הפלטפורמה תומכת בעברית.
החברה מרוויחה מהמנויים בתשלום, מפרסומות, מעמלות שמשלמים לה ברוקרים שאפשר להתחבר אליהם מהפלטפורמה ומשירותים שהיא מספקת לחברות ולגופים פיננסיים.
הערות שוליים

↑  Faridi, Omar (11 במרץ 2020). "Leading Financial Trading Technology Firm TradingView Moves Head Offices from New York to London". Crowdfund Insider. נבדק ב-26 במאי 2024. {{cite news}}:  (עזרה)
↑  Hinchliffe, Ruby (2 בנובמבר 2020). "TradingView makes UK switch as COVID-19 boosts global users". FinTech Futures. Informa Connect. נבדק ב-26 במאי 2024. {{cite news}}:  (עזרה)
↑  "Startups show off more polished form after summer boot camp". Chicago Tribune. 2013-09-02. נבדק ב-2023-12-03.
↑  "Фонд iTech Capital вложил $3 млн в платформу социального трейдинга TradingView". Forbes.ru (ברוסית). 2015-07-16. נבדק ב-2023-12-03.
↑  Shieber, Jonathan (2018-05-21). "Cryptocurrency and a stock market boom pushes TradingView to $37 million in new funding". TechCrunch (באנגלית אמריקאית). נבדק ב-2023-12-03.
↑  Lunden, Ingrid (2019-04-02). "TradingView acquires TradeIt to add instant trading APIs to its investor toolkit". TechCrunch (באנגלית אמריקאית). נבדק ב-2023-11-07.
↑  "Созданную выходцами из России платформу для трейдеров оценили в $3 млрд". РБК Инвестиции (ברוסית). 2021-10-14. נבדק ב-2023-12-03.
↑  Chatenay, Victor. "TradingView blurs the line between investing and social media, raises $298 million". Business Insider (באנגלית אמריקאית). נבדק ב-2023-11-07.
חדרי המלחמה של צ'רצ'יל

| --- | --- |

 מידע כללי
 סוג:  היסטוריה צבאית
 כתובת:  Clive Steps, King Charles Street 
 מיקום:  הסיטי של וסטמינסטר 
 מדינה:  הממלכה המאוחדת 
 מבקרים בשנה:  364,583
 הקמה ובנייה
 תקופת הבנייה:  ?–1984
 תאריך פתיחה רשמי:  1984 
 
 קואורדינטות:  51°30′08″N 0°07′45″W﻿ / ﻿51.50222°N 0.1293°W﻿ / 51.50222; -0.1293
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון צ'רצ'יל(למפת לונדון רגילה) קנט סארי בר. בקי. הרטפורדשייר אסקסמוזיאון צ'רצ'יל(למפת הסיטי של וסטמינסטר רגילה) הפרלמנט הבריטימוזיאון צ'רצ'יל(למפת הסיטי של וסטמינסטר מוגדלת) הפרלמנט הבריטימוזיאון צ'רצ'יל
 
חדר המפות
מוזיאון צ'רצ'יל וחדרי המלחמה של הקבינט (באנגלית: Churchill War Rooms) הם מצודה צבאית בלונדון, אנגליה המשמשת כמוזיאון צבאי לתקופת מלחמת העולם השנייה. חדרי המלחמה נמצאים ברחוב ג'ורג' הגדול, במרתף של בניין משרד האוצר הבריטי, למול פארק סנט ג'יימס.
היסטוריה

מרתפי הבניין המקורי שופצו בשנת 1938, קודם לתחילת מלחמת העולם השנייה, על מנת להפכם למצודה צבאית. במהלך מלחמת העולם השנייה שימשו החדרים את ממשלת בריטניה ובעיקר את וינסטון צ'רצ'יל.
גודלו של הקומפלקס כ-12,000 מטר רבוע. בתקופת מלחמת העולם השנייה עבדו בו 528 אנשים. במפקדה היו מסעדה, מטווח, בית חולים, חדרי מגורים תת-קרקעיים, חדר לראש הממשלה, חדר לממשלה, חדר מפות שממנו ניהלה הממשלה הבריטית את פעולות הצבא ואף חדר סודי שסומן כחדר שירותים אישי לראש הממשלה אך בעצם היה בו קו טלפון ישיר לבית הלבן בוושינגטון.
בשל פגיעותם הרבה, ננטשו חדרי המלחמה מיד לאחר המלחמה, וכמעט דבר לא הוצא מהם. ב-1984 הפכו למוזיאון המנוהל על ידי מוזיאון המלחמה האימפריאלי.
המוזיאון

החלק המוצג לקהל הוא חלק קטן מהקומפלקס. חדר המפות מסודר בדיוק כפי שהיה ביום האחרון של המלחמה, מאחר שהחדרים נאטמו מיד עם סיום המלחמה, ונפתחו מחדש רק עם ההחלטה להפכם למוזיאון.
בשנת 2003 הורחב המוזיאון ושונה שמו מ"חדרי המלחמה של הקבינט" (Cabinet War Rooms) לשמו הנוכחי, ונפתחו לציבור מספר חדרים נוסף בהם עשה שימוש צ'רצ'יל במהלך המלחמה למגוריו. במהלך המלחמה נקראו חדרים אלה בשם "סוויטת צ'רצ'יל" - "The Churchill Suite". בפברואר 2005 נפתח אגף נוסף, המציג את פועלו הציבורי ואת חייו הפרטיים של צ'רצ'יל באמצעות מסמכים מקוריים, תמונות ומצגות.
ראו גם

בונקר הקרב על בריטניה
מצודות צבאיות בלונדון
מוזיאון המלחמה האימפריאלי
ג'ו וולטון

| --- | --- |

 לידה:  1 בדצמבר 1964 (בת 60) אברדייר, הממלכה המאוחדת 
 מדינה:  קנדה, הממלכה המאוחדת 
 מקום לימודים:  Howell's School 
 שפות היצירה:  אנגלית, ולשית 
 פרסים והוקרה:  פרס נבולה לרומן הטוב ביותר (2011)  פרס הוגו לרומן הטוב ביותר (2012)  Copper Cylinder Award (2012)  פרס ג'יימס טיפטרי ג'וניור (2014)  פרס ג'ון קמפבל לסופר חדש (2002)  בפסקה זו רשומה אחת נוספת שטרם תורגמה 
 www.jowaltonbooks.com
 
ג'ו וולטון (באנגלית: Jo Walton; נולדה ב-1964) היא סופרת ומשוררת פנטזיה ומדע בדיוני ולשית-קנדית.
וולטון ידועה בעיקר בזכות הרומן "Among Others", שזכה בפרסי הוגו ונבולה בשנת 2012, והרומן "Tooth and Claw", מעין רומן ויקטוריאני בתוספת דרקונים, שזכה בפרס הפנטזיה העולמי בשנת 2004. בין עבודותיה הנוספות נמנית סדרת "Small Change", המשלבת היסטוריה חלופית עם ז'אנר המסתורין הרך(אנ'). הרומן "Lifelode" זכה בפרס האגודה המיתופואטית לשנת 2010, והרומן ההיסטורי-חלופי שלה "My Real Children" זכה בפרס טיפטרי(אנ') בשנת 2015.
ביוגרפיה

וולטון נולדה בשנת 1964 בעיר אברדייר שבוויילס. היא למדה בבתי ספר שונים בוויילס ובאנגליה, וסיימה את לימודיה באוניברסיטת לנקסטר. לאחר מכן חיה בלונדון ולנקסטר, ובשנת 2002 עברה לקנדה.
וולטון דוברת וולשית ומעידה כי שפתה השנייה היא תוצאה של לימודים בבית הספר ושל השפעת סבתה, שהייתה חוקרת ומתרגמת וולשית ידועה.
קריירת כתיבה

וולטון החלה לכתוב בגיל 13, אך ספרה הראשון פורסם רק בשנת 2000. תחילה כתבה מאמרים עבור מגזינים הקשורים למשחקי תפקידים, והייתה פעילה בקהילות מקוונות של מדע בדיוני.
הרומנים הראשונים של וולטון, "The King's Peace" (2000), "The King's Name" (2001) ו-"The Prize in the Game" (2002), הם ספרי פנטזיה המבוססים על בריטניה הארתוריאנית ואירלנד של סיפורי המיתולוגיה דוגמת "טאין בו קואלנגה" (אנ'). בשנת 2002 זכתה בפרס ג'ון קמפבל לסופרת החדשה הטובה ביותר.
קריירת כתיבה > יצירות בולטות

בין יצירותיה הידועות:
Tooth and Claw (2003)‎ – רומן דרקונים בסגנון אנתוני טרולופ.
Small Change – סדרת מסתורין המתרחשת בהיסטוריה חלופית שבה בריטניה עשתה שלום עם אדולף היטלר.
Among Others (2012)‎ – רומן שזכה בפרסי הוגו ונבולה.
The Thessaly Trilogy (2015–2016)‎ – סדרת מדע בדיוני/פנטזיה הכוללת שילוב של מיתולוגיה יוונית והרהור מחודש על "המדינה" של אפלטון.
Lent (2019)‎ – פנטזיה היסטורית ברנסאנס האיטלקי.
Or What You Will (2020)‎ – רומן מטא-בדיוני העוסק ביצירתיות ואלמוות.
פעילות נוספת

וולטון כתבה מאמרים וביקורות ספרים עבור האתר Tor.com, וחלקם קובצו בספרים What Makes This Book So Great" (2014)" ו-"An Informal History of the Hugos" (2018). היא גם יזמה את יום *International Pixel-Stained Technopeasant Day*, כמחאה על התנגדות לפרסום מקוון חינמי של יצירות ספרותיות.
בשנת 2022 פרסמה דרמה קולית מקורית בשם "Heart's Home", המבוססת על סיפור עם וולשי.
פרסים והוקרה

2002 - פרס ג'ון קמפבל לסופר/ת החדש/ה הטוב/ה ביותר.
2004 - פרס הפנטזיה העולמי עבור Tooth and Claw בקטגוריית הרומן הטוב ביותר.
2008 - פרס פרומתאוס(אנ') עבור Ha'penny בקטגוריית רומן.
2010 - פרס האגודה המיתופואטית עבור ספרה Lifelode בקטגוריית ספרות למבוגרים.
2012 - פרס הוגו עבור Among Others בקטגוריית הרומן הטוב ביותר.
2012 - פרס הפנטזיה הבריטי עבור ספרה Among Others בקטגוריית רומן פנטזיה.
2012 - פרס נבולה עבור Among Others בקטגוריית הרומן הטוב ביותר.
2015 - פרס ג'יימס טיפטרי ג'וניור עבור My Real Children.
2015 - פרס לוקוס עבור What Makes This Book So Great בקטגוריית עיון.
2017 - פרס סקיילארק(אנ') על תרומתה לספרות המדע הבדיוני והפנטזיה.
2022 - פרס האגודה המיתופואטית עבור Or What You Will בקטגוריית ספרות למבוגרים.
הערות שוליים

↑  Zipes, Jack (2015). "Walton, Jo". In Zipes, Jack (ed.). The Oxford Companion to Fairy Tales (2nd ed.). Oxford University Press. doi:10.1093/acref/9780199689828.001.0001. ISBN 978-0-19-968982-8.
↑  David Barnett, "Jo Walton's Among Others: 'It's a mythologisation of part of my life'", The Guardian, 2 October 2012.
↑  "Jo Walton Awards". Science Fiction Awards Database. Locus Science Fiction Foundation.
| --- | --- |
בקרת זהויות :  NLI: 987008981148205171  PLWABN: 9810560249705606  BNE: XX1673846  BnF: cb167619334 (data)  CANTIC: a10464189  CiNii: DA19008085  GND: 130458767  ISNI: 0000 0001 1877 1952  LCCN: n00031131  NDL: 00999085  NKC: xx0047337  NLA: 57267745  NLK: KAC201604859  NSK: 000625280  NTA: 297142143  RERO: 02-A024317519  SUDOC: 178872237  VIAF: 65114654   WorldCat (עם VIAF): 65114654
אנוש – העמותה הישראלית לבריאות הנפש

| --- | --- |

 מדינה:  ישראל 
 מטה הארגון:  כפר סבא 
 מנכ"ל:  ד"ר הלה הדס
 עובדים:  950 
 תקופת הפעילות:  1978–הווה (כ־47 שנים) 
 www.enosh.org.il
 
אנוש - העמותה הישראלית לבריאות הנפש היא עמותה ישראלית הפועלת למען רווחתם וזכויותיהם של מתמודדים עם מגבלה נפשית ופועלת לשילובם בקהילה בתחומי החברה, התעסוקה והדיור. העמותה מקיימת גם הסברה במטרה להעלות את נושא בריאות הנפש לתודעת הציבור. הארגון נוסד בשנת 1978 על ידי קבוצת משפחות, מתנדבים ואנשי מקצוע.